চিরতরে বন্ধ হচ্ছে জনপ্রিয় মিউজিক চ্যানেল! কিন্তু কেন?

ওয়েব ডেস্ক: যখন হাতে হাতে মোবাইল ছিল না, তখন বিনোদনের অন্যতম মাধ্যম ছিল টেলিভিশন। আর সেই সময় কমবয়সীদের মধ্যে ব্যাপক জনপ্রিয় ছিল এমটিভি-র (MTV)। দিনরাত বলিউডের (Bollywood) নিত্যনতুন গান থেকে পুরানো গান চলত এই চ্যানেলে। আশির বা নব্বইয়ের দশকে যাঁদের কৈশর বা যৌবন কেটেছে, তাঁদের কাছে এমটিভি ছিল এক অনুভূতির মতো। কিন্তু সেই অনুভূতি এবার ধাক্কা খেল। কারণ এবার ঝাঁপ বন্ধ করতে চলেছে এই সংস্থা।

সম্প্রতি, প্যারামাউন্ট গ্লোবাল (Paramount Global) ঘোষণা করেছে, আগামী ৩১ ডিসেম্বর ২০২৫-এর মধ্যে বিশ্বজুড়ে বন্ধ করে দেওয়া হবে এমটিভির বেশ কয়েকটি জনপ্রিয় মিউজিক চ্যানেল। এর মধ্যে রয়েছে MTV 80s, MTV Music, Club MTV, MTV 90s, এবং MTV Live চ্যানেলগুলি।

আরও পড়ুন: রাঘব জুয়ালকে এ বার দত্তক নিচ্ছেন শাহরুখ খান

তবে বেশ কিছু চ্যানেল বন্ধ হলেও পুরোপুরিভাবে হারিয়ে যাচ্ছে না এমটিভি। সংস্থা জানিয়েছে, এখনই MTV HD চ্যানেলটি বন্ধ হচ্ছে না। তবে গান নয়, এমটিভি-র একমাত্র এই চালু চ্যানেলে সম্প্রচারিত হবে রিয়েলিটি টিভি শো এবং অন্যান্য বিনোদনমূলক অনুষ্ঠান। একসময়ের গাননির্ভর এই ব্র্যান্ড এখন রিয়েলিটি-কেন্দ্রিক বিনোদন চ্যানেল হিসেবে নতুনভাবে আত্মপ্রকাশ করতে চলেছে।

এখন প্রশ্ন হচ্ছে, কেন বন্ধ হচ্ছে এমটিভি-র এতগুলো মিউজিক চ্যানেল? বিশেষজ্ঞদের মতে, দর্শক অভ্যাসের বদলের ফলেই এমটিভি এই সিদ্ধান্ত নিয়েছে। বর্তমানে স্পটিফাই-এর মতো ডিজিটাল মিউজিত অ্যাপ এবং ইউটিউব-এর মতো ডিজিটাল ভিডিও প্ল্যাটফর্মগুলোতেই মানুষ বেশিক্ষণ কাটায়। গান শোনা থেকে মিউজিক ভিডিও দেখা- সব ক্ষেত্রেই এইসব প্ল্যাটফর্মের ব্যবহার হয় বহুলভাবে। ফলে টেলিভিশনে মিউজিক চ্যানেলের দর্শকসংখ্যা এখন অনেক কম। তাই আয়ও কমেছে এমটিভি-র। সেই কারণেই একাধিক চ্যানেল বন্ধ করার সিদ্ধান্ত নিয়েছে মালিক সংস্থা।

দেখুন আরও খবর:

The post চিরতরে বন্ধ হচ্ছে জনপ্রিয় মিউজিক চ্যানেল! কিন্তু কেন? first appeared on KolkataTV.